Ego Stephanus, Dei gratia Molismi dictus abbas, tam futuris quam presentibus notum facio quod fratres Pontiniacenses, caritatis intuitu, mihi et ecclesiae nostre XX marchas argenti accomodaverunt, eo tamen pacto et tenore quod armenta eorum ac greges in pasturis Nentreii atque Lescheriarum, quamdiu eas tenuerimus, libere pascentur. Quod si damnum aliquod in eisdem finibus eorum animalia fecerint, lege remissa, capitale restituent et sic libera erunt. Postquam vero jam dictam pecuniam reddiderimus, nichil de jure in pasturis illis reclamare poterunt. Hujus rei testes sunt: Cleophas prior, Hugo subprior, Guibertus precentor, Hugo camerarius, Ebrardus cellerarius et alii quam plures. Et, ut hoc factum, ratum et inconvulsum permaneat, sigilli nostri et etiam capituli impressione presentem paginam munimus.